gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
BCCIને ચેતવણી, જો ભારતીય ક્રિકેટ વિરુદ્ધ નિર્ણય લીધો તો સુપ્રીમ કોર્ટમાં જશે વહીવટદારો
વહીવટદારોએ સ્પષ્ટપણે જણાવ્યું હતું કે આવો કોઈ પણ નિર્ણય તેમની સહમતી વગર નહીં લઈ શકાય.
વહીવટદારોની સમિતિના અધ્યક્ષ તરીકે વિનોદ રાયે સ્ટેટ ક્રિકેટ અસોસિએશનને મોકલેલા પત્રમાં સ્પષ્ટ રીતે ચેતવણી આપતાં કહ્યું છે કે જો ૭ મેએ થનારી બોર્ડ ઑફ કન્ટ્રોલ ફૉર ક્રિકેટ ઇન ઇન્ડિયા (BCCI)ની સ્પેશ્યલ જનરલ મીટિંગમાં ભારતીય ક્રિકેટનાં હિતોના વિરુદ્ધમાં નિર્ણય લેશે તો એ સુપ્રીમ કોર્ટમાં જશે. ભારતીય ક્રિકેટ બોર્ડ આવતા મહિને ઇંગ્લૅન્ડમાં થનારી ચૅમ્પિયન્સ ટ્રોફીમાંથી હટવાનો નિર્ણય લેવા જઈ રહ્યું છે એવી અટકળો વચ્ચે આ પત્ર લખવામાં આવ્યો છે.
વહીવટદારોએ પોતાના પત્રમાં સભ્યોને કહ્યું છે કે ICC ભલે ફરીથી વાતચીત કરવા માટે તૈયાર હોય, પરંતુ ૫૭ કરોડ ડૉલર અંદાજે ૩૬૦૦ કરોડ રૂપિયાની ભારતીય ક્રિકેટ બોર્ડની માગણી એ સ્વીકારશે નહીં. વહીવટદારોએ ૧૩ મુદ્દાવાળા પત્રમાં લખ્યું હતું કે ‘ભારતીય ક્રિકેટની રક્ષા કરવાવાળા કોઈ પણ નિર્ણયનું વહીવટદારોની સમિતિ સમર્થન કરશે. જો મીટિંગમાં એવો કોઈ પણ નિર્ણય લેવામાં આવ્યો જે ભારતીય ક્રિકેટનાં હિતોની વિરુદ્ધ હોય તો વહીવટદારો સુપ્રીમ કોર્ટનું માર્ગદર્શન લેતાં પણ નહીં ખચકાય.’
ક્રિકેટ બોર્ડના ભૂતપૂર્વ અધ્યક્ષ એન. શ્રીનિવાસનના સમર્થકોએ ટેલિકૉન્ફરન્સ દ્વારા ક્રિકેટ બોર્ડના તમામ સભ્યોનો સંપર્ક કર્યો હતો જેમાં ચૅમ્પિયન્સ ટ્રોફીનો બહિષ્કાર કરવા જેવા પગલાને મામલે સહમતી બનાવવાનો વિચાર કરવામાં આવ્યો હતો. વહીવટદારોએ કહ્યું હતું કે ‘એવી શક્યતા બહુ જ ઓછી છે જેમાં ICC અને અન્ય દેશોનાં ક્રિકેટ બોર્ડ ૨૦૧૪માં લાવવામાં આવેલા માળખાને મામલે સહમત થાય. એથી કોઈ વચલો રસ્તો જ કાઢવો પડશે.’ \
કઈ-કઈ ટુર્નામેન્ટમાં ભારત ભાગ નહીં લઈ શકે
જો ભારત ચૅમ્પિયન્સ ટ્રોફીમાંથી હટી જોય તો કરારના ભંગ બદલ આગામી આઠ વર્ષ સુધી એ ICCની ટુર્નામેન્ટમાં ભાગ નહીં લઈ શકે
ચૅમ્પિયન્સ ટ્રોફી    ૨૦૧૭, ૨૦૨૧
વિમેન્સ વર્લ્ડ કપ    ૨૦૧૭, ૨૦૨૧
વિમેન્સ વર્લ્ડ કપ T૨૦    ૨૦૧૮, ૨૦૨૦, ૨૦૨૨
મેન્સ વર્લ્ડ કપ T૨૦    ૨૦૨૦
અન્ડર-૧૯ ક્રિકેટ વર્લ્ડ કપ    ૨૦૧૮, ૨૦૨૦, ૨૦૨૨
મેન્સ વર્લ્ડ કપ    ૨૦૧૯, ૨૦૨૩
ICC ટેસ્ટ ચૅમ્પિયનશિપ    ૨૦૨૧
ચૅમ્પિયન્સ ટ્રોફીમાં મોકલાશે કોહલી, ધોની અને અશ્વિન વગરની ટીમ
ભારતીય ક્રિકેટ બોર્ડ જો ચૅમ્પિયન્સ ટ્રોફીમાંથી નામ પાછું ખેંચે તો માત્ર બ્રૉડકાસ્ટર જ નહીં પરંતુ ક્રિકેટ બોર્ડને પણ મોટું નુકસાન થશે. એથી પોતાની શાખ બચાવવા માટે સ્ટાર ખેલાડીઓને ચૅમ્પિયન્સ ટ્રોફીમાં ન મોકલીને નીચલા દરજ્જાની ટીમને આ મોટી ટુર્નામેન્ટમાં મોકલવામાં આવશે. જો ક્રિકેટ બોર્ડ આવું કરે તો વિરાટ કોહલી, મહેન્દ્ર સિંહ ધોની, યુવરાજ સિંહ, રોહિત શર્મા અને રવિચંદ્રન અશ્વિન જેવા સ્ટાર ખેલાડીઓ આ ટુર્નામેન્ટમાં નહીં હોય. એથી ICCને દર્શકોની નારાજગી સહન કરવી પડશે. ભારતીય ક્રિકેટ બોર્ડ જ ICCને સૌથી વધુ કમાણી કરાવે છે. અગાઉ ૨૦૦૭ના વર્લ્ડ કપમાં ભારત ગ્રુપ સ્ટેજમાં બહાર ફેંકાઈ ગયું હતું. ત્યાર બાદ વર્લ્ડ કપનું રેટિંગ ઘણું ઓછું આવ્યું હતું, જેને કારણે બ્રૉડકાસ્ટરોને મોટું નુકસાન ઉઠાવવું પડ્યું હતું.
બીજી તરફ ભારતીય ક્રિકેટ બોર્ડ આમ કરે તો ક્રિકેટ-સમર્થકો પણ નારાજ થાય. એથી ક્રિકેટ બોર્ડ આવું પગલું લેશે કે નહીં એના પર તમામની નજર છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.